— Пра тое, што людзi не ведалi i не разумелi ў той час дзяржаўных памкненняў, я гатовы спрачацца. Мой дзед Максiм Баравiкоў, якi быў родам з Магiлёўшчыны, у той час служыў у Чырвонай Армii. Пра 1918 год ён калiсьцi расказваў, што чырвонаармейцы, выхадцы з Беларусi, збiралiся разам i абмяркоўвалi, што адбываецца ў iх на радзiме. Да iх не даходзiла назва БНР, да iх не даходзiлi нейкiя iншыя дэталi, але тое, што беларусы збiраюцца жыць самастойна, асобна ад Расii, яны ўспрымалi станоўча.